105 दिव्यांगों ने खेल और डांस में बताई काबििलयत, पुरस्कार मिले
फिल्मीगीतों पर दिव्यांग बच्चों के स्टंट के जबरदस्त डांस के साथ उत्साह, हौसला और हिम्मत ने सभी की दिल जीत लिया। तालियों की गड़गड़ाहट के साथ उनका हौसला अफजाई किया गया तो वे भी पीछे नहीं रहे। ये देखकर उनके चेहरे भी खुशी से चमक उठे। उन्हें ऐसा लग रहा था, जैसे आज का दिन उनके लिए बेहद खास है। मौका था शनिवार को राजकीय कॉलेज कन्या छात्रावास में जिला स्तरीय दिव्यांग खेलकूद प्रतियोगिता और सांस्कृतिक संध्या का।
विशेष योग्यजन निदेशालय, सामाजिक न्याय एवं अिधकारिता विभाग जिला प्रशासन के संयुक्त तत्वावधान में शनिवार को दो चरणों में चले कार्यक्रम में दिव्यांग बच्चों ने छात्रावास में रहकर सुबह 10 बजे से शाम साढ़े आठ बजे तक खूब जश्न मनाया। दिव्यांग बच्चों ने इट्स हैपन इन इंडिया..., इक दिन बिक जाएगा माटी के मोल... सुनाे गौर से दुनिया वालो...आदि पर नृत्य की प्रस्तुति दी तो कार्यक्रम में बैठे मंचस्थ अतिथियों ने भी उनके कदमों में ताल मिलाते हुए खूब झूमे और तालियां बजाने का क्रम जारी रखा। कार्यक्रम के मुख्य अतिथि विशेष योग्यजन (राज्य मंत्री) आयुक्त धन्नाराम पुरोहित ने तो हर दिव्यांग की प्रस्तुति से खुश होकर करीब चार हजार रुपए तक के नकद देकर उनका सम्मान किया। भाजपा जिलाध्यक्ष डॉ. वासुदेव चावला की अध्यक्षता में सामाजिक न्याय एवं अधिकारिता विभाग के उपनिदेशक नरेश बारोठिया ने विभागीय योजनाओं की जानकारी देते हुए आभार व्यक्त किया। कार्यक्रम के विशिष्ट अतिथि उपजिला प्रमुख सुरेंद्र स्वामी, बाल कल्याण समिति अध्यक्ष संतोष मासूम, भाजयुमो जिलाध्यक्ष अभिषेक चोटिया, नगर अध्यक्ष धनराज सैनी, अल्पसंख्यक मोर्चा जिलाध्यक्ष जाकिर हुसैन समाजसेवी हनुमानमल जांगिड़ ढिंगलीवाले थे। संचालन रवि दाधीच ने किया। ओपीजी यूनिवर्सिटी के प्रो. बैरवा ने टी-शर्ट एलईडी दी।
12अप्रैल से लगेगा विशेष योग्यजन शिविर : आयुक्त | कार्यक्रममें विशेष योग्यजन आयुक्त धन्नाराम पुरोहित ने कहा कि दिव्यांगों से जुड़ी योजनाओं को और गति देने के लिए राज्य सरकार प्रयास कर रही है।
सभी सुविधाएं में विस्तार के लिए प्लानिंग की जा रही है। 12 से 14 अप्रैल को चूरू में पहली बार विशेष योग्यजन के लिए शिविर लगेगा।
बेटी बचाओं की नाटिका से छलके आंसू
राजकीयकन्या छात्रावास की छात्राओं ने बेटी बचाओ से जुड़ी एक नाटिका पेश की। करीब 30 मिनट तक चली इस नाटिका के दृश्यों ने मौजूद सभी लोगों की आंखे गिली कर दी। सुबह खेलकूद प्रतियोगिता का शुभारंभ खेल अधिकारी ईश्वरसिंह लांबा कोषाधिकारी भागीरथ शर्मा ने किया। मधुर स्पेशल प्रशिक्षण स्कूल विद्या भारती शिक्षण संस्थान सुजानगढ़ और सर्व शिक्षा अभियान के तहत विशेष आवश्यकता वाले 105 छात्र-छात्राओं के बीच हुई विभिन्न खेल प्रतियोगिताओं ने सभी को भाव-विभोर कर दिया। दिव्यांग छात्र-छात्राओं की चम्मच दौड, बोरी रेस, म्यूजिकल चेयर, रस्सा कस्सी के खेलों का आयोजन किया गया। विजेता दिव्यांग खिलाडियों को मेडल देकर हौसला अफजाई की गई।
चूरू. कार्यक्रम में दिव्यांग का सम्मान करते अतिथि।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva